title: A Bizottság 714/2011/EU végrehajtási rendelete ( 2011. július 20. ) a Szerződés I. mellékletében nem szereplő áruk formájában exportált tojásra és tojássárgájára vonatkozó visszatérítési ráták rögzítéséről

text:
               21.7.2011

               HU

               Az Európai Unió Hivatalos Lapja

               L 190/70

         A BIZOTTSÁG 714/2011/EU VÉGREHAJTÁSI RENDELETE
   (2011. július 20.)
   a Szerződés I. mellékletében nem szereplő áruk formájában exportált tojásra és tojássárgájára vonatkozó visszatérítési ráták rögzítéséről
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről szóló, 2007. október 22-i 1234/2007/EK tanácsi rendeletre (az egységes közös piacszervezésről szóló rendelet) (1) és különösen annak 164. cikke (2) bekezdésére,
   mivel:

               (1)

               Az 1234/2007/EK rendelet 162. cikke (1) bekezdésének b) pontja kijelenti, hogy a rendelet 1. cikke (1) bekezdésének s) pontjában hivatkozott és I. mellékletének XIX. részében felsorolt termékek nemzetközi kereskedelmi árai és a Közösségen belüli árak közötti különbség export-visszatérítés által fedezhető abban az esetben, ha ezen áruk a rendelet XX. mellékletének V. részében felsorolt áruk formájában kerülnek kivitelre.

               (2)

               A Szerződés I. mellékletében nem szereplő áruk formájában exportált egyes mezőgazdasági termékekre vonatkozó export-visszatérítési rendszer, valamint az e visszatérítések összegének megállapítására szolgáló szempontok tekintetében az 1216/2009/EK tanácsi rendelet végrehajtásáról szóló, 2010. június 29-i 578/2010/EK bizottsági rendelet (2) kijelöli azokat a termékeket, amelyekhez visszatérítési rátát kell rögzíteni, mely rátát akkor kell alkalmazni, ha a termék az 1234/2007/EK rendelet XX. mellékletének V. részében felsorolt áru formájában kerül exportálásra.

               (3)

               Az 578/2010/EK rendelet 14. cikke (2) bekezdésének b) pontjával összhangban minden szóban forgó alaptermék 100 kg-jára számított visszatérítési rátát ugyanolyan hosszú időszakra kell rögzíteni, mint amely ugyanezen termékek feldolgozatlan formában történő exportja után járó visszatérítésekre vonatkozik.

               (4)

               Az Uruguayi Forduló során megkötött mezőgazdasági megállapodás 11. cikke úgy rendelkezik, hogy a terméket tartalmazó áru után a termékre járó export-visszatérítés nem haladhatja meg a feldolgozatlan termék exportálása esetén járó visszatérítés összegét.

               (5)

               A visszatérítés jelenleg alkalmazandó mértékét a 401/2011/EU bizottsági végrehajtási rendelet (3) állapította meg. Mivel a visszatérítés mértékét indokolt megváltoztatni, az említett rendeletet hatályon kívül kell helyezni.

               (6)

               A mezőgazdasági piacok közös szervezésével foglalkozó irányítóbizottság nem nyilvánított véleményt az elnöke által kitűzött határidőn belül,

         ELFOGADTA EZT A RENDELETET:
   1. cikk
   Az 578/2010/EK rendelet I. mellékletében és az 1234/2007/EK rendelet I. mellékletének XIX. részében felsorolt, és az 1234/2007/EK rendelet XX. mellékletének V. részében felsorolt áruk formájában exportált alaptermékekre alkalmazandó visszatérítési ráták az e rendelet mellékletében megállapítottaknak megfelelően kerülnek rögzítésre.
   2. cikk
   A 401/2011/EU végrehajtási rendelet hatályát veszti.
   3. cikk
   Ez a rendelet 2011. július 21-én lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2011. július 20-án.

            a Bizottság részéről, az elnök nevében,

         Heinz ZOUREK

            vállalkozáspolitikai és ipari főigazgató

      (1)  HL L 299., 2007.11.16., 1. o.

      (2)  HL L 171., 2010.7.6., 1. o.

      (3)  HL L 105., 2011.4.21., 14. o.

      MELLÉKLET

         A Szerződés I. mellékletében nem szereplő áruk formájában exportált tojásra és tojássárgájára 2011. július 21-től érvényes visszatérítési ráták

                  (EUR/100 kg)

                  KN-kód

                  Leírás

                  Rendeltetési hely (1)

                  Visszatérítési ráta

                  0407 00

                  Héjas, friss, tartósított vagy főtt madártojás:

                  – Baromfitojás:

                  0407 00 30

                  – – Egyéb:

                              a)

                              A 3502 11 90 és 3502 19 90 KN-kód alá tartozó tojásfehérje-albumin kivitele esetén

                  02

                  0,00

                  03

                  19,00

                  04

                  0,00

                              b)

                              Egyéb áruk kivitele esetén

                  01

                  0,00

                  0408

                  Héj nélküli madártojás és friss, szárított, gőzön vagy forró vízben főtt, formába öntött, fagyasztott vagy egyéb módon tartósított, hozzáadott cukrot vagy egyéb édesítőszert tartalmazó/nem tartalmazó tojássárgája:

                  – Tojássárgája:

                  0408 11

                  – – Szárított:

                  ex 0408 11 80

                  – – – Emberi fogyasztásra alkalmas:

                  nem édesített

                  01

                  74,00

                  0408 19

                  – – Egyéb:

                  – – – Emberi fogyasztásra alkalmas:

                  ex 0408 19 81

                  – – – – Folyékony:

                  nem édesített

                  01

                  22,00

                  ex 0408 19 89

                  – – – – Fagyasztott:

                  nem édesített

                  01

                  22,00

                  – Egyéb:

                  0408 91

                  – – Szárított:

                  ex 0408 91 80

                  – – – Emberi fogyasztásra alkalmas:

                  nem édesített

                  01

                  38,00

                  0408 99

                  – – Egyéb:

                  ex 0408 99 80

                  – – – Emberi fogyasztásra alkalmas:

                  nem édesített

                  01

                  9,00

         (1)  A rendeltetési helyek a következők:

                  01

                  harmadik országok. Svájc és Liechtenstein esetében ezek a ráták nem alkalmazandók az 1972. július 22-i, az Európai Közösség és a Svájci Államközösség közötti megállapodás 2. jegyzőkönyve I. és II. táblázatában felsorolt árukra;

                  02

                  Kuvait, Bahrein, Omán, Katar, Egyesült Arab Emírségek, Jemen, Törökország, Hongkong SAR és Oroszország;

                  03

                  Dél-Korea, Japán, Malajzia, Thaiföld, Tajvan és a Fülöp-szigetek;

                  04

                  az összes rendeltetési hely, kivéve Svájcot és a 02, illetve 03 alatt felsoroltakat.


title: A Bizottság 366/2013/EU végrehajtási rendelete ( 2013. április 22. ) a Bacillus firmus I-1582 hatóanyagnak a növényvédő szerek forgalomba hozataláról szóló 1107/2009/EK európai parlamenti és tanácsi rendelet szerinti jóváhagyásáról, továbbá az 540/2011/EU bizottsági végrehajtási rendelet mellékletének módosításáról  EGT-vonatkozású szöveg

text:
                  2013.4.23.

                  HU

                  Az Európai Unió Hivatalos Lapja

                  L 111/30

         A BIZOTTSÁG 366/2013/EU VÉGREHAJTÁSI RENDELETE
         (2013. április 22.)
         a Bacillus firmus I-1582 hatóanyagnak a növényvédő szerek forgalomba hozataláról szóló 1107/2009/EK európai parlamenti és tanácsi rendelet szerinti jóváhagyásáról, továbbá az 540/2011/EU bizottsági végrehajtási rendelet mellékletének módosításáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a növényvédő szerek forgalomba hozataláról, valamint a 79/117/EGK és a 91/414/EGK tanácsi irányelvek hatályon kívül helyezéséről szóló, 2009. október 21-i 1107/2009/EK európai parlamenti és tanácsi rendeletre (1) és különösen annak 13. cikke (2) bekezdésére és 78. cikke (2) bekezdésére,
         mivel:

                     (1)

                     Az 1107/2009/EK rendelet 80. cikke (1) bekezdésének a) pontja szerint a 91/414/EGK tanácsi irányelvet (2) a jóváhagyási eljárásra és feltételekre vonatkozóan továbbra is alkalmazni kell azon hatóanyagok esetében, amelyekről az említett irányelv 6. cikkének (3) bekezdésében foglaltak szerint 2011. június 14. előtt határozatot fogadtak el. A Bacillus firmus I-1582 esetében az 1107/2009/EK rendelet 80. cikke (1) bekezdésének a) pontjában foglalt feltételek a 2011/123/EU bizottsági határozattal (3) teljesülnek.

                     (2)

                     A 91/414/EGK irányelv 6. cikkének (2) bekezdésével összhangban 2010. augusztus 4-én Franciaországhoz kérelem érkezett a Bayer CropScience AG-tól a Bacillus firmus I-1582 hatóanyagnak a 91/414/EGK irányelv I. mellékletébe történő felvételére vonatkozóan. A 2011/123/EU határozat megerősítette, hogy a dosszié hiánytalan abban az értelemben, hogy elvben megfelel a 91/414/EGK irányelv II. és III. mellékletében foglalt adat- és információszolgáltatási követelményeknek.

                     (3)

                     A kérelmező által javasolt felhasználási célok tekintetében e hatóanyagnak az emberek és az állatok egészségére, valamint a környezetre gyakorolt hatását a 91/414/EGK irányelv 6. cikke (2) és (4) bekezdésének rendelkezései szerint megvizsgálták. A kijelölt referens tagállam 2011. július 12-én a Bizottság elé terjesztette az értékelő jelentés tervezetét.

                     (4)

                     A tagállamok és az Európai Élelmiszerbiztonsági Hatóság (a továbbiakban: a Hatóság) megvizsgálták az értékelő jelentés tervezetét. A Hatóság 2012. augusztus 20-án ismertette a Bizottsággal a Bacillus firmus I-1582 hatóanyagú növényvédő szerek kockázatértékelésének szakmai vizsgálata alapján levont következtetéseit (4). Az értékelő jelentés tervezetét és a Hatóság következtetését a tagállamok és a Bizottság az Élelmiszerlánc- és Állategészségügyi Állandó Bizottság keretében közösen megvizsgálták, majd a jelentéstervezetet a Bacillus firmus I-1582-ről szóló bizottsági vizsgálati jelentés formájában 2013. március 15-én véglegesítették.

                     (5)

                     A különböző vizsgálatok azt mutatták, hogy a Bacillus firmus I-1582 hatóanyagot tartalmazó növényvédő szerek várhatóan általában megfelelnek a 91/414/EGK irányelv 5. cikke (1) bekezdésének a) és b) pontjában, valamint 5. cikke (3) bekezdésében megállapított követelményeknek, különösen a Bizottság vizsgálati jelentésében megvizsgált és részletezett alkalmazások tekintetében. Ezért a Bacillus firmus I-1582 jóváhagyása indokolt.

                     (6)

                     A jóváhagyás előtt megfelelő időt kell biztosítani arra, hogy a tagállamok és az érdekelt felek felkészülhessenek a hatóanyag jóváhagyásából fakadó új követelmények teljesítésére.

                     (7)

                     Az 1107/2009/EK rendeletben előírt, a jóváhagyásból fakadó kötelezettségek sérelme nélkül, figyelemmel a 91/414/EGK irányelv hatályon kívül helyezése és az 1107/2009/EK rendelet hatálybalépése következtében előállt különleges helyzetre, be kell tartani az alábbiakat. A jóváhagyást követően a tagállamok számára hat hónapot kell biztosítani a Bacillus firmus I-1582 hatóanyagot tartalmazó növényvédő szerekre vonatkozó engedélyek felülvizsgálatára. Az engedélyeket a tagállamok szükség szerint módosítják, újakkal helyettesítik vagy visszavonják. Az előbbi határidőtől eltérve hosszabb időt kell biztosítani a III. melléklet szerinti, az egyes növényvédő szerek összes felhasználási céljára vonatkozó aktualizált teljes dossziénak a 91/414/EGK irányelvben meghatározott egységes elvek szerinti benyújtására és értékelésére.

                     (8)

                     A növényvédő szerek forgalomba hozataláról szóló 91/414/EGK tanácsi irányelv 8. cikkének (2) bekezdésében említett munkaprogram első szakaszának végrehajtására vonatkozó részletes szabályok megállapításáról szóló, 1992. december 11-i 3600/92/EGK bizottsági rendelet keretében értékelt hatóanyagoknak a 91/414/EGK irányelv (5) I. mellékletébe történő felvételével kapcsolatos tapasztalatok szerint nehézségek támadhatnak annak értelmezésében, hogy a már kiadott engedélyek jogosultjainak milyen kötelezettségei vannak az adatokhoz való hozzáférést illetően. A további nehézségek elkerülése végett ezért szükségesnek tűnik pontosítani a tagállamok kötelezettségeit, különösen azt, hogy ellenőrizniük kell, hogy az engedély jogosultja bizonyítottan hozzáfér-e az említett irányelv II. mellékletében leírt követelményeknek megfelelő dossziéhoz. E pontosítás azonban az említett irányelv I. mellékletét azóta módosító irányelvekhez, illetve a hatóanyagokat jóváhagyó rendeletekhez képest nem ró új kötelezettségeket a tagállamokra vagy az engedélyek jogosultjaira.

                     (9)

                     Az 1107/2009/EK rendelet 13. cikkének (4) bekezdése szerint az 1107/2009/EK európai parlamenti és tanácsi rendeletnek a jóváhagyott hatóanyagok jegyzéke tekintetében történő végrehajtásáról szóló, 2011. május 25-i 540/2011/EU bizottsági végrehajtási rendelet (6) mellékletét ennek megfelelően módosítani kell.

                     (10)

                     Az e rendeletben előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,

               ELFOGADTA EZT A RENDELETET:

            1. cikk
            Hatóanyag jóváhagyása
            Az I. mellékletben meghatározott Bacillus firmus I-1582 hatóanyag az ugyanabban a mellékletben foglalt feltételekkel jóváhagyásra kerül.

            2. cikk
            Növényvédő szerek újraértékelése

               (1)   A tagállamok a Bacillus firmus I-1582 hatóanyagú növényvédő szerekre kiadott engedélyeket az 1107/2009/EK rendeletnek megfelelően 2014. március 31-ig szükség szerint módosítják vagy visszavonják.
               Az említett időpontig különösen azt kell ellenőrizniük, hogy teljesülnek-e az e rendelet I. mellékletében meghatározott feltételek, az egyedi rendelkezéseket tartalmazó oszlopban foglaltak kivételével, és az engedély jogosultja rendelkezik-e a 91/414/EGK irányelv 13. cikkének (1)–(4) bekezdésében, valamint az 1107/2009/EK rendelet 62. cikkében meghatározottakkal összhangban a 91/414/EGK irányelv II. mellékletében foglalt követelményeknek megfelelő dossziéval, illetve ilyen dossziéhoz való hozzáféréssel.

               (2)   Az (1) bekezdéstől eltérően az olyan engedélyezett növényvédő szerek esetében, amelyek Bacillus firmus I-1582-t tartalmaznak egyedüli hatóanyagként vagy több olyan hatóanyag egyikeként, amelyek mindegyike legkésőbb 2013. szeptember 30-ig felkerült az 540/2011/EU végrehajtási rendelet mellékletében lévő jegyzékre, a tagállamok az 1107/2009/EK rendelet 29. cikkének (6) bekezdésében említett egységes elvek szerint, a 91/414/EGK irányelv III. mellékletében meghatározott követelményeknek megfelelő dosszié alapján és az e rendelet I. mellékletének az egyedi rendelkezéseket tartalmazó oszlopában foglaltak figyelembevételével újból elvégzik a szer értékelését. Az említett értékelés alapján a tagállamok meghatározzák, hogy a szer megfelel-e az 1107/2009/EK rendelet 29. cikkének (1) bekezdésében meghatározott feltételeknek.
               Ezt követően a tagállamok:

                           a)

                           a Bacillus firmus I-1582-t egyedüli hatóanyagként tartalmazó termék esetében az engedélyt szükség esetén legkésőbb 2015. március 31-ig módosítják vagy visszavonják; vagy

                           b)

                           a Bacillus firmus I-1582-t több hatóanyag egyikeként tartalmazó szer esetében 2015. március 31-ig, vagy ha az érintett hatóanyagnak vagy hatóanyagoknak a 91/414/EGK irányelv I. mellékletébe történő felvételéről vagy jóváhagyásáról rendelkező jogszabályban vagy jogszabályokban a módosításra vagy visszavonásra későbbi időpont van megszabva, akkor az ott megjelölt határidőig szükség szerint módosítják vagy visszavonják az engedélyt.

            3. cikk
            Az 540/2011/EU végrehajtási rendelet módosítása
            Az 540/2011/EU végrehajtási rendelet melléklete e rendelet II. mellékletének megfelelően módosul.

            4. cikk
            Hatálybalépés és az alkalmazás kezdetének időpontja
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.
            Ezt a rendeletet 2013. október 1-jétől kell alkalmazni.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2013. április 22-én.

                  a Bizottság részéről

                  az elnök

               José Manuel BARROSO

            (1)  HL L 309., 2009.11.24., 1. o.

            (2)  HL L 230., 1991.8.19., 1. o.

            (3)  HL L 49., 2011.2.24., 40. o.

            (4)  EFSA Journal 2012; 10(9):2868. Online elérhető a következő oldalon: www.efsa.europa.eu.

            (5)  HL L 366., 1992.12.15., 10. o.

            (6)  HL L 153., 2011.6.11., 1. o.

            I. MELLÉKLET

                        Közhasználatú név, azonosító számok

                        IUPAC-név

                        Tisztaság (1)

                        Jóváhagyás dátuma

                        Jóváhagyás lejárta

                        Egyedi rendelkezések

                           Bacillus firmus I-1582
                        Kultúragyűjtemény-szám: CNCMI-1582

                        Tárgytalan

                        Legkisebb koncentráció: 7,1 × 1010 CFU/g

                        2013. október 1.

                        2023. szeptember 30.

                        Az 1107/2009/EK rendelet 29. cikkének (6) bekezdésében említett egységes elvek érvényesítése érdekében figyelembe kell venni az Élelmiszerlánc- és Állategészségügyi Állandó Bizottságban 2013. március 15-én véglegesített, a Bacillus firmus I-1582-ről szóló vizsgálati jelentésben és különösen annak I. és II. függelékében található megállapításokat.
                        Az átfogó értékelésben a tagállamoknak fokozott figyelmet kell fordítaniuk a szert kezelők és más dolgozók védelmére, tekintettel arra, hogy a Bacillus firmus I-1582-t potenciális szenzibilizálónak kell tekinteni.
                        Az alkalmazás feltételei között adott esetben kockázatcsökkentő intézkedéseknek is szerepelniük kell.

               (1)  A hatóanyag pontos azonosítása és részletes specifikációja a vizsgálati jelentésben található.

            II. MELLÉKLET
            Az 540/2011/EU végrehajtási rendelet mellékletének B. része a következő bejegyzéssel egészül ki:

                           Sorszám

                           Közhasználatú név, azonosító számok

                           IUPAC-név

                           Tisztaság (*1)

                           Jóváhagyás dátuma

                           Jóváhagyás lejárta

                           Egyedi rendelkezések

                           „36

                              Bacillus firmus I-1582
                           Kultúragyűjtemény-szám: CNCMI-1582

                           Tárgytalan

                           Legkisebb koncentráció: 7,1 × 1010 CFU/g

                           2013. október 1.

                           2023. szeptember 30.

                           Az 1107/2009/EK rendelet 29. cikkének (6) bekezdésében említett egységes elvek érvényesítése érdekében figyelembe kell venni az Élelmiszerlánc- és Állategészségügyi Állandó Bizottságban 2013. március 15-én véglegesített, a Bacillus firmus I-1582-ről szóló vizsgálati jelentésben és különösen annak I. és II. függelékében található megállapításokat.
                           Az átfogó értékelésben a tagállamoknak fokozott figyelmet kell fordítaniuk a szert kezelők és más dolgozók védelmére, tekintettel arra, hogy a Bacillus firmus I-1582-t potenciális szenzibilizálónak kell tekinteni.
                           Az alkalmazás feltételei között adott esetben kockázatcsökkentő intézkedéseknek is szerepelniük kell.”

               (*1)  A hatóanyag pontos azonosítása és részletes specifikációja a felülvizsgálati jelentésben található.


title: A Bizottság (EU) 2015/1502 végrehajtási rendelete (2015. szeptember 8.) az elektronikus azonosító eszközök biztonsági szintjeire vonatkozó minimális technikai specifikációknak és eljárásoknak a belső piacon történő elektronikus tranzakciókhoz kapcsolódó elektronikus azonosításról és bizalmi szolgáltatásokról szóló 910/2014/EU európai parlamenti és tanácsi rendelet 8. cikkének (3) bekezdése szerint történő megállapításáról (EGT-vonatkozású szöveg)

text:
               9.9.2015

               HU

               Az Európai Unió Hivatalos Lapja

               L 235/7

         A BIZOTTSÁG (EU) 2015/1502 VÉGREHAJTÁSI RENDELETE
   (2015. szeptember 8.)
   az elektronikus azonosító eszközök biztonsági szintjeire vonatkozó minimális technikai specifikációknak és eljárásoknak a belső piacon történő elektronikus tranzakciókhoz kapcsolódó elektronikus azonosításról és bizalmi szolgáltatásokról szóló 910/2014/EU európai parlamenti és tanácsi rendelet 8. cikkének (3) bekezdése szerint történő megállapításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a belső piacon történő elektronikus tranzakciókhoz kapcsolódó elektronikus azonosításról és bizalmi szolgáltatásokról, valamint az 1999/93/EK irányelv hatályon kívül helyezéséről szóló, 2014. július 23-i 910/2014/EU európai parlamenti és tanácsi rendeletre (1) és különösen annak 8. cikke (3) bekezdésére,
   mivel:

               (1)

               A 910/2014/EU rendelet 8. cikke előírja, hogy a 9. cikk (1) bekezdése szerint bejelentett elektronikus azonosítási rendszereknek meg kell határozniuk a keretükben kibocsátott elektronikus azonosító eszközök „alacsony”, „jelentős” és „magas” biztonsági szintjeit.

               (2)

               A minimális technikai specifikációk, szabványok és eljárások meghatározása elengedhetetlen ahhoz, hogy egységesen legyenek értelmezve a biztonsági szintek részletei, valamint a bejelentett elektronikus azonosítási rendszerek nemzeti biztonsági szintjeinek a 8. cikk szerinti biztonsági szinteknek való megfeleltetésekor biztosítva legyen az átjárhatóság, ahogy azt a 910/2014/EU rendelet 12. cikke (4) bekezdésének b) pontja előírja.

               (3)

               Az ebben a végrehajtási aktusban megállapított specifikációkhoz és eljárásokhoz – az elektronikus azonosító eszközök biztonsági szintjeinek területén rendelkezésre álló legfontosabb nemzetközi szabványként – az ISO/IEC 29115 nemzetközi szabványt vettük figyelembe. A 910/2014/EU rendelet tartalma azonban eltér ettől a nemzetközi szabványtól, különösen a személyazonosítási és személyazonosság-ellenőrzési követelmények, valamint a tagállamok személyazonosságra vonatkozó előírásai és az ugyanilyen célú meglévő uniós eszközök közötti eltérések figyelembevétele tekintetében. Tehát a melléklet, bár ezen a nemzetközi szabványon alapul, nem hivatkozhat az ISO/IEC 29115 szabvány semmilyen konkrét elemére.

               (4)

               E rendelet a célra legmegfelelőbbnek bizonyuló, eredményalapú megközelítés alapján került kidolgozásra, ami a kifejezések és fogalmak meghatározásában is tükröződik. A fogalommeghatározások figyelembe veszik a 910/2014/EU rendeletnek az elektronikus azonosító eszközök biztonsági szintjeire vonatkozó célkitűzését. Ezért az e végrehajtási aktusban megállapított specifikációk és eljárások kialakításakor a legmesszebbmenőkig figyelembe kell venni a nagyszabású STORK kísérleti projektet, és ezen belül a projekt keretében kidolgozott előírásokat, valamint az ISO/IEC 29115 definícióit és fogalmait.

               (5)

               Attól függően, hogy milyen kontextusban szükséges a személyazonosság bizonyítékának egy aspektusát ellenőrizni, a hiteles források többfélék lehetnek, így többek között nyilvántartások, dokumentumok, szervek. A hiteles források még hasonló kontextus esetén is eltérőek lehetnek az egyes tagállamokban.

               (6)

               A személyazonosítási és személyazonosság-ellenőrzési követelményeknek figyelembe kell venniük a különféle rendszereket és gyakorlatokat, eközben azonban kellően biztonságosnak kell lenniük ahhoz, hogy megteremtsék a szükséges bizalmat. Az elektronikus azonosító eszközök kibocsátásától eltérő célra korábban alkalmazott eljárások elfogadását tehát függővé kell tenni annak igazolásától, hogy az eljárások megfelelnek az adott biztonsági szintre előírt követelményeknek.

               (7)

               Általában alkalmazásra kerülnek bizonyos hitelesítési tényezők, így például megosztott titkok, fizikai eszközök és fizikai attribútumok. Ösztönözni kell azonban a nagyobb számú hitelesítési tényező – különösen különféle kategóriákba tartozó tényezők – alkalmazását a hitelesítési folyamat biztonságának növelése céljából.

               (8)

               E rendelet nem érintheti a jogi személyek képviseleti jogát. A mellékletnek azonban követelményeket kell megfogalmaznia a természetes és jogi személyek elektronikus azonosító eszközeinek összekapcsolására vonatkozólag.

               (9)

               Fel kell ismerni az információbiztonsági és szolgáltatásirányítási rendszerek, valamint az elismert módszerek használatának és a szabványokba – így például az ISO/IEC 27000 és az ISO/IEC 20000 sorozatba – beépített elvek alkalmazásának fontosságát.

               (10)

               A biztonsági szintekkel kapcsolatos helyes tagállami gyakorlatokat is figyelembe kell venni.

               (11)

               A nemzetközi szabványokon alapuló informatikai biztonsági tanúsítás fontos eszköz annak ellenőrzésére, hogy a termékek biztonsági szempontból megfelelnek-e e végrehajtási aktus követelményeinek.

               (12)

               A 910/2014/EU rendelet 48. cikkében említett bizottság az elnöke által kitűzött határidőn belül nem nyilvánított véleményt,

         ELFOGADTA EZT A RENDELETET:
   1. cikk
   (1)   A valamely bejelentett elektronikus azonosítási rendszer keretében kibocsátott elektronikus azonosító eszközökre vonatkozó „alacsony”, „jelentős” és „magas” biztonsági szinteket a mellékletben megállapított specifikációkra és eljárásokra való hivatkozással kell meghatározni.
   (2)   A valamely bejelentett elektronikus azonosítási rendszer keretében kibocsátott elektronikus azonosító eszközök biztonsági szintjének meghatározásához a mellékletben megállapított specifikációkat és eljárásokat kell alkalmazni, az alábbi elemek megbízhatóságának és minőségének meghatározása útján:

               a)

               nyilvántartásba vétel, ahogy az a 910/2014/EU rendelet 8. cikke (3) bekezdésének a) pontja értelmében e rendelet mellékletének 2.1. pontjában szerepel;

               b)

               az elektronikus azonosító eszközök irányítása, ahogy az a 910/2014/EU rendelet 8. cikke (3) bekezdésének b) és f) pontja értelmében e rendelet mellékletének 2.2. pontjában szerepel;

               c)

               hitelesítés, ahogy az a 910/2014/EU rendelet 8. cikke (3) bekezdésének c) pontja értelmében e rendelet mellékletének 2.3. pontjában szerepel;

               d)

               irányítás és szervezés, ahogy az a 910/2014/EU rendelet 8. cikke (3) bekezdésének d) és e) pontja értelmében e rendelet mellékletének 2.4. pontjában szerepel.

         (3)   Amennyiben a valamely bejelentett elektronikus azonosítási rendszer keretében kibocsátott elektronikus azonosító eszköz megfelel egy magasabb biztonsági szintnél felsorolt követelménynek, azt kell feltételezni, hogy egy alacsonyabb biztonsági szint ezzel egyenértékű követelményének is megfelel.
   (4)   Hacsak a melléklet vonatkozó részében másképp nem szerepel, a valamely bejelentett elektronikus azonosítási rendszer keretében kibocsátott elektronikus azonosító eszköznek az adott biztonsági szintre vonatkozóan a mellékletben felsorolt összes elemet teljesítenie kell ahhoz, hogy megfeleljen az igényelt biztonsági szintnek.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2015. szeptember 8-án.

            a Bizottság részéről

            az elnök

         Jean-Claude JUNCKER

      (1)  HL L 257., 2014.8.28., 73. o.

      MELLÉKLET

         Technikai specifikációk és eljárások a bejelentett elektronikus azonosítási rendszerek keretében kibocsátott elektronikus azonosító eszközök „alacsony”, „jelentős” és „magas” biztonsági szintjeihez

      1.   Alkalmazandó fogalommeghatározások

      E melléklet alkalmazásában:
      1.   „hiteles forrás”: formájától függetlenül bármely megbízható forrás, amely a személyazonosság igazolásához felhasználható pontos adatokat, információkat és/vagy bizonyítékokat szolgáltat;
      2.   „hitelesítési tényező”: olyan tényező, amely bizonyítottan egy személyhez kapcsolódik, és amely az alábbi kategóriák valamelyikébe tartozik:
      a)   „birtoklásalapú hitelesítési tényező”: olyan hitelesítési tényező, amelynél az alanynak igazolnia kell, hogy a birtokában van;
      b)   „ismeretalapú hitelesítési tényező”: olyan hitelesítési tényező, amelynél az alanynak igazolnia kell, hogy ismeri;
      c)   „inherens hitelesítési tényező”: olyan hitelesítési tényező, amelynek alapja egy természetes személy valamely fizikai attribútuma, és amelynél az alanynak igazolnia kell, hogy rendelkezik az adott fizikai attribútummal;
      3.   „dinamikus hitelesítés”: olyan elektronikus folyamat, amely kriptográfia vagy egyéb technikák alkalmazásával kérésre elektronikus igazolást készít arról, hogy az azonosító adatok az alany ellenőrzése alatt állnak vagy birtokában vannak, és amely az alany és az alany személyazonosságát igazoló rendszer közötti minden egyes hitelesítéskor változik;
      4.   „információbiztonsági irányítórendszer”: olyan folyamatok és eljárások összessége, amelyek kialakításának célja, hogy az információbiztonsági kockázatokat elfogadható szinten tartsa;
      2.   Technikai specifikációk és eljárások

      Az e mellékletben megállapított technikai specifikációk és eljárások elemeit kell használni annak meghatározására, hogy hogyan kell alkalmazni a 910/2014/EU rendelet 8. cikkének követelményeit és kritériumait a bejelentett elektronikus azonosítási rendszer keretében kibocsátott elektronikus azonosító eszközökre.
      2.1.   Nyilvántartásba vétel

      2.1.1.   Igénylés és regisztráció

                  Biztonsági szint

                  Szükséges elemek

                  Alacsony

                              1.

                              Annak biztosítása, hogy az igénylő ismeri az elektronikus azonosító eszköz használatával kapcsolatos feltételeket.

                              2.

                              Annak biztosítása, hogy az igénylő ismeri az elektronikus azonosító eszköz használatával kapcsolatban ajánlott biztonsági óvintézkedéseket.

                              3.

                              A személyazonosításhoz és a személyazonosság-ellenőrzéshez szükséges vonatkozó személyazonossági adatok összegyűjtése.

                  Jelentős

                  Ugyanaz, mint az alacsony szintnél.

                  Magas

                  Ugyanaz, mint az alacsony szintnél.

            2.1.2.   Személyazonosítás és személyazonosság-ellenőrzés (természetes személy esetén)

                  Biztonsági szint

                  Szükséges elemek

                  Alacsony

                              1.

                              Feltételezhető, hogy a személy birtokában van egy azon tagállam által elismert bizonyítéknak, ahol az elektronikus azonosító eszköz igénylése történik, és e bizonyíték igazolja az állítólagos személyazonosságot.

                              2.

                              Feltételezhető, hogy a bizonyíték valódi, vagy hogy egy hiteles forrás szerint létezik, és a bizonyíték megalapozottnak tűnik.

                              3.

                              Hiteles forrás számára ismert, hogy az állítólagos személyazonosság létezik, és feltételezhető, hogy a személyazonosságot magáénak tulajdonító személy valóban az a személy.

                  Jelentős

                  Az alacsony szint, továbbá teljesíteni kell az 1–4. pontban felsorolt alternatívák egyikét:

                              1.

                              Beigazolódott, hogy a személy birtokában van egy azon tagállam által elismert bizonyítéknak, ahol az elektronikus azonosító eszköz igénylése történik, és e bizonyíték igazolja az állítólagos személyazonosságot
                              és
                              ellenőrzésre kerül, hogy a bizonyíték valódi-e; vagy egy hiteles forrás szerint létezik-e és egy valós személyhez kapcsolható-e
                              és
                              lépéseket tettek annak a kockázatnak a minimalizálására, hogy a személy azonossága esetleg nem egyezik meg az állítólagos személyazonossággal, figyelembe véve például az elveszett, ellopott, felfüggesztett, visszavont vagy lejárt érvényességű bizonyítékok kockázatát;
                              vagy

                              2.

                              A regisztrációs eljárás során bemutatásra kerül egy személyazonossági okirat abban a tagállamban, ahol az okiratot kiadták, és úgy tűnik, hogy az okirat az azt bemutató személyhez tartozik
                              és
                              lépéseket tettek annak a kockázatnak a minimalizálására, hogy a személy azonossága esetleg nem egyezik meg az állítólagos személyazonossággal, figyelembe véve például az elveszett, ellopott, felfüggesztett, visszavont vagy lejárt érvényességű okiratok kockázatát;
                              vagy

                              3.

                              Amennyiben egy közigazgatási vagy magánszervezet által ugyanabban a tagállamban korábban elektronikus azonosító eszközök kibocsátásától eltérő célra használt eljárások egyenértékű biztonságot nyújtanak, mint a 2.1.2. pontban a jelentős biztonsági szintnél megállapítottak, akkor a regisztrációért felelős szervezetnek nem kell megismételnie azokat a korábbi eljárásokat, feltéve, hogy az egyenértékű biztonságot egy, a 765/2008/EK európai parlamenti és tanácsi rendelet (1) 2. cikkének 13. pontja szerinti megfelelőségértékelő szervezet, vagy azzal egyenértékű szervezet megerősíti;
                              vagy

                              4.

                              Amennyiben jelentős vagy magas biztonsági szintű, érvényes bejelentett elektronikus azonosító eszköz alapján és a személyazonosító adatok esetleges megváltozásában rejlő kockázatokat figyelembe véve bocsátottak ki elektronikus azonosító eszközt, akkor nem szükséges megismételni a személyazonosítási és személyazonosság-ellenőrzési folyamatokat. Amennyiben az alapként szolgáló elektronikus azonosító eszközt nem jelentették be, akkor a jelentős vagy magas biztonsági szintet egy, a 765/2008/EK rendelet 2. cikkének 13. pontja szerinti megfelelőségértékelő szervezetnek, vagy azzal egyenértékű szervezetnek meg kell erősítenie.

                  Magas

                  Vagy az 1., vagy a 2. pont szerinti követelményeket kell teljesíteni:

                              1.

                              A jelentős szint, továbbá teljesíteni kell az a–c) pontban felsorolt alternatívák egyikét:

                                          a)

                                          Ha beigazolódott, hogy a személy birtokában van egy azon tagállam által elismert fényképes vagy biometriai azonosító bizonyítéknak, ahol az elektronikus azonosító eszköz igénylése történik, és a bizonyíték igazolja az állítólagos személyazonosságot, akkor a bizonyíték ellenőrzésre kerül, hogy megállapítsák, hogy érvényes-e egy hiteles forrás szerint;
                                          és
                                          egy hiteles forrással a személy egy vagy több fizikai tulajdonságát összehasonlítva az igénylőt azonosították az állítólagos személyazonossággal;
                                          vagy

                                          b)

                                          Amennyiben egy közigazgatási vagy magánszervezet által ugyanabban a tagállamban korábban elektronikus azonosító eszközök kibocsátásától eltérő célra használt eljárások egyenértékű biztonságot nyújtanak, mint a 2.1.2. pontban a magas biztonsági szintnél megállapítottak, akkor a regisztrációért felelős szervezetnek nem kell megismételnie azokat a korábbi eljárásokat, feltéve, hogy az egyenértékű biztonságot egy, a 765/2008/EK 2. cikkének 13. pontja szerinti megfelelőségértékelő szervezet, vagy azzal egyenértékű szervezet megerősíti;
                                          és
                                          lépéseket tesznek annak igazolására, hogy a korábbi eljárások eredményei továbbra is érvényesek;
                                          vagy

                                          c)

                                          Amennyiben magas biztonsági szintű, érvényes bejelentett elektronikus azonosító eszköz alapján és a személyazonosító adatok esetleges megváltozásában rejlő kockázatokat figyelembe véve bocsátottak ki elektronikus azonosító eszközt, akkor nem szükséges megismételni a személyazonosítási és személyazonosság-ellenőrzési folyamatokat. Amennyiben az alapként szolgáló elektronikus azonosító eszközt nem jelentették be, akkor a magas biztonsági szintet egy, a 765/2008/EK rendelet 2. cikkének 13. pontja szerinti megfelelőségértékelő szervezetnek, vagy azzal egyenértékű szervezetnek meg kell erősítenie
                                          és
                                          lépéseket tesznek annak igazolására, hogy egy bejelentett elektronikus azonosító eszköz e korábbi kibocsátási eljárásának eredményei továbbra is érvényesek.

                                    VAGY

                              2.

                              Amennyiben az igénylő nem mutat be semmilyen elismert fényképes vagy biometriai azonosító bizonyítékot, akkor pontosan ugyanazokat az eljárásokat kell alkalmazni, mint amelyeket a regisztrációért felelős szervezet szerinti tagállamban nemzeti szinten alkalmaznak ilyen elismert fényképes vagy biometriai azonosító bizonyítékok megszerzéséhez.

            2.1.3.   Személyazonosítás és személyazonosság-ellenőrzés (jogi személy esetén)

                  Biztonsági szint

                  Szükséges elemek

                  Alacsony

                              1.

                              A jogi személy állítólagos személyazonossága egy azon tagállam által elismert bizonyíték alapján kerül igazolásra, ahol az elektronikus azonosító eszköz igénylése történik.

                              2.

                              A bizonyíték érvényesnek tűnik, és feltételezhető, hogy valódi, illetve hogy egy olyan hiteles forrás szerint létezik, amelybe a jogi személy önkéntes alapon kerül felvételre, és a felvételt a jogi személy és a hiteles forrás közötti megállapodás szabályozza.

                              3.

                              A jogi személynek egy hiteles forrás szerint sem olyan a státusa, amely meggátolná abban, hogy az adott jogi személyként eljárjon.

                  Jelentős

                  Az alacsony szint, továbbá teljesíteni kell az 1–3. pontban felsorolt alternatívák egyikét:

                              1.

                              A jogi személy állítólagos személyazonossága egy azon tagállam által elismert bizonyíték alapján kerül igazolásra, ahol az elektronikus azonosító eszköz igénylése történik, amely bizonyíték magában foglalja a jogi személy nevét, jogi formáját és regisztrációs számát (ha van)
                              és
                              a bizonyíték ellenőrzésre kerül annak megállapítására, hogy valódi-e, vagy hogy létezik-e egy olyan hiteles forrás szerint, amelybe a jogi személynek kötelezően be kell kerülnie ahhoz, hogy ágazatában működhessen
                              és
                              lépéseket tettek azon kockázat minimalizálására, hogy a jogi személy azonossága esetleg nem egyezik meg az állítólagos személyazonossággal, figyelembe véve például az elveszett, ellopott, felfüggesztett, visszavont vagy lejárt érvényességű okiratok kockázatát;
                              vagy

                              2.

                              Amennyiben egy közigazgatási vagy magánszervezet által ugyanabban a tagállamban korábban elektronikus azonosító eszközök kibocsátásától eltérő célra használt eljárások egyenértékű biztonságot nyújtanak, mint a 2.1.3. pontban a jelentős biztonsági szintnél megállapítottak, akkor a regisztrációért felelős szervezetnek nem kell megismételnie azokat a korábbi eljárásokat, feltéve, hogy az egyenértékű biztonságot egy, a 765/2008/EK rendelet 2. cikkének 13. pontja szerinti megfelelőségértékelő szervezet, vagy azzal egyenértékű szervezet megerősíti;
                              vagy

                              3.

                              Amennyiben jelentős vagy magas biztonsági szintű, érvényes bejelentett elektronikus azonosító eszköz alapján bocsátottak ki elektronikus azonosító eszközt, nem szükséges megismételni a személyazonosítási és személyazonosság-ellenőrzési folyamatokat. Amennyiben az alapként szolgáló elektronikus azonosító eszközt nem jelentették be, akkor a jelentős vagy magas biztonsági szintet egy, a 765/2008/EK rendelet 2. cikkének 13. pontja szerinti megfelelőségértékelő szervezetnek, vagy azzal egyenértékű szervezetnek kell megerősítenie.

                  Magas

                  A jelentős szint, továbbá teljesíteni kell az 1–3. pontban felsorolt alternatívák egyikét:

                              1.

                              A jogi személy állítólagos személyazonossága egy azon tagállam által elismert bizonyíték alapján kerül igazolásra, ahol az elektronikus azonosító eszköz igénylése történik, amely bizonyíték magában foglalja a jogi személy nevét, jogi formáját és legalább egy egyedi azonosítót, ami a jogi személyt nemzeti kontextusban azonosítja
                              és
                              ellenőrzésre kerül, hogy a bizonyíték egy hiteles forrás szerint érvényes-e;
                              vagy

                              2.

                              Amennyiben egy közigazgatási vagy magánszervezet által ugyanabban a tagállamban korábban elektronikus azonosító eszközök kibocsátásától eltérő célra használt eljárások egyenértékű biztonságot nyújtanak, mint a 2.1.3. pontban a magas biztonsági szintnél megállapítottak, akkor a regisztrációért felelős szervezetnek nem kell megismételnie azokat a korábbi eljárásokat, feltéve, hogy az egyenértékű biztonságot egy, a 765/2008/EK rendelet 2. cikkének 13. pontja szerinti megfelelőségértékelő szervezet, vagy azzal egyenértékű szervezet megerősíti
                              és
                              lépéseket tesznek annak igazolására, hogy az említett korábbi eljárás eredményei továbbra is érvényesek;
                              vagy

                              3.

                              Amennyiben magas biztonsági szintű, érvényes bejelentett elektronikus azonosító eszköz alapján bocsátottak ki elektronikus azonosító eszközt, nem szükséges megismételni a személyazonosítási és személyazonosság-ellenőrzési folyamatokat. Amennyiben az alapként szolgáló elektronikus azonosító eszközt nem jelentették be, akkor a magas biztonsági szintet egy, a 765/2008/EK európai parlamenti és tanácsi rendelet 2. cikkének 13. pontja szerinti megfelelőségértékelő szervezetnek, vagy azzal egyenértékű szervezetnek kell megerősítenie
                              és
                              lépéseket tesznek annak igazolására, hogy egy bejelentett elektronikus azonosító eszköz e korábbi kibocsátási eljárásának eredményei továbbra is érvényesek.

            2.1.4.   Természetes és jogi személyek elektronikus azonosító eszközeinek egymáshoz rendelése

      Egy természetes személy elektronikus azonosító eszközének és egy jogi személy elektronikus azonosító eszközének egymáshoz rendelésére megfelelő esetben az alábbi feltételek vonatkoznak:

                  1.

                  Meg kell lennie a lehetőségnek az egymáshoz rendelés felfüggesztésére és/vagy visszavonására. Az egymáshoz rendelés életciklusának (pl. aktiválás, felfüggesztés, megújítás, visszavonás) kezelése nemzeti szinten elismert eljárások szerint történik.

                  2.

                  Az a természetes személy, akinek elektronikus azonosító eszköze hozzá van rendelve a jogi személy elektronikus azonosító eszközéhez, nemzeti szinten elismert eljárások alapján más természetes személyre ruházhatja át az egymáshoz rendelés gyakorlását. Az átruházó természetes személy azonban felelősségre vonható marad.

                  3.

                  Az egymáshoz rendelés az alábbi módon történik:

                              Biztonsági szint

                              Szükséges elemek

                              Alacsony

                                          1.

                                          Ellenőrzésre került, hogy a jogi személy nevében eljáró természetes személy személyazonosságának igazolása alacsony vagy afeletti szinten történt.

                                          2.

                                          Az egymáshoz rendelés nemzeti szinten elismert eljárások alapján történt.

                                          3.

                                          A természetes személynek egy hiteles forrás szerint sem olyan a státusa, amely meggátolná a személyt abban, hogy a jogi személy nevében eljárjon.

                              Jelentős

                              Az alacsony szint 3. pontja, továbbá:

                                          1.

                                          Ellenőrzésre került, hogy a jogi személy nevében eljáró természetes személy személyazonosságának igazolása jelentős vagy magas szinten történt.

                                          2.

                                          Az egymáshoz rendelés nemzeti szinten elismert eljárások alapján történt, és ennek eredményeként egy hiteles forrás regisztrálta az egymáshoz rendelést.

                                          3.

                                          Az egymáshoz rendelés hiteles forrásból származó információk alapján került ellenőrzésre.

                              Magas

                              Az alacsony szint 3. pontja és a jelentős szint 2. pontja, továbbá:

                                          1.

                                          Ellenőrzésre került, hogy a jogi személy nevében eljáró természetes személy személyazonosságának igazolása magas szinten történt.

                                          2.

                                          Az egymáshoz rendelés ellenőrzése egy, a jogi személyhez nemzeti kontextusban tartozó egyedi azonosító alapján, és hiteles forrásból származó, a természetes személyt egyedileg azonosító információk alapján történt.

            2.2.   Az elektronikus azonosító eszközök irányítása

      2.2.1.   Az elektronikus azonosító eszközök jellemzői és kialakítása

                  Biztonsági szint

                  Szükséges elemek

                  Alacsony

                              1.

                              Az elektronikus azonosító eszköz legalább egy hitelesítési tényezőt alkalmaz.

                              2.

                              Az elektronikus azonosító eszköz úgy van kialakítva, hogy a kibocsátó ésszerű lépéseket tesz annak ellenőrzésére, hogy az eszközt kizárólag annak a személynek az ellenőrzése alatt vagy birtokában használják-e, akihez az eszköz tartozik.

                  Jelentős

                              1.

                              Az elektronikus azonosító eszköz legalább két, különböző kategóriába tartozó hitelesítési tényezőt alkalmaz.

                              2.

                              Az elektronikus azonosító eszköz úgy van kialakítva, hogy feltételezhető, hogy csak annak a személynek az ellenőrzése alatt vagy birtokában használják, akihez az eszköz tartozik.

                  Magas

                  A jelentős szint, továbbá:

                              1.

                              Az elektronikus azonosító eszköz védelmet nyújt a másolással és manipulációval, valamint a nagy támadási potenciálú támadókkal szemben.

                              2.

                              Az elektronikus azonosító eszköz úgy van kialakítva, hogy az a személy, akihez az eszköz tartozik, bizonyosan meg tudja védeni az eszközt attól, hogy mások használják.

            2.2.2.   Kibocsátás, átadás és aktiválás

                  Biztonsági szint

                  Szükséges elemek

                  Alacsony

                  A kibocsátást követően az elektronikus azonosító eszköz átadása egy olyan mechanizmus révén történik, amellyel feltételezhetően csak a célszemélyt érik el.

                  Jelentős

                  A kibocsátást követően az elektronikus azonosító eszköz átadása egy olyan mechanizmus révén történik, amellyel az átadás feltételezhetően csak annak a személynek a birtokába történik, akihez az eszköz tartozik.

                  Magas

                  Az aktiválási folyamat ellenőrzi, hogy az elektronikus azonosító eszköz átadása csak annak a személynek a birtokába történt, akihez az tartozik.

            2.2.3.   Felfüggesztés, visszavonás és újraaktiválás

                  Biztonsági szint

                  Szükséges elemek

                  Alacsony

                              1.

                              Az elektronikus azonosító eszközt rövid időn belül és hatékony módon fel lehet függeszteni és/vagy vissza lehet vonni.

                              2.

                              Meghozták az illetéktelen felfüggesztés, visszavonás és/vagy újraaktiválás megakadályozásához szükséges intézkedéseket.

                              3.

                              Újraaktiválásra csak akkor kerülhet sor, ha a felfüggesztés vagy visszavonás előtt érvényes biztonsági követelmények továbbra is teljesülnek.

                  Jelentős

                  Ugyanaz, mint az alacsony szintnél.

                  Magas

                  Ugyanaz, mint az alacsony szintnél.

            2.2.4.   Megújítás és csere

                  Biztonsági szint

                  Szükséges elemek

                  Alacsony

                  A személyazonosító adatok esetleges megváltozásában rejlő kockázatokat figyelembe véve a megújításnak vagy cserének ugyanazoknak a biztonsági követelményeknek kell megfelelnie, mint a kiindulási személyazonosításnak és személyazonosság-ellenőrzésnek, vagy egy azonos vagy magasabb biztonsági szintű, érvényes elektronikus azonosító eszközön kell alapulnia.

                  Jelentős

                  Ugyanaz, mint az alacsony szintnél.

                  Magas

                  Az alacsony szint, továbbá:
                  Ha a megújítás vagy csere érvényes elektronikus azonosító eszköz alapján történik, a személyazonossági adatokat egy hiteles forrásban ellenőrizni kell.

            2.3.   Hitelesítés

      E pontban a hitelesítési mechanizmus alkalmazásához kapcsolódó veszélyekre összpontosítunk, és felsoroljuk az egyes biztonsági szintek követelményeit. E pont alkalmazásában úgy kell értelmezni, hogy az ellenőrzéseknek arányban kell állniuk az adott szinthez tartozó kockázatokkal.
      2.3.1.   Hitelesítési mechanizmus

      Az alábbi táblázatban biztonsági szintenként adjuk meg az azon hitelesítési mechanizmusra vonatkozó követelményeket, amelynek keretében a természetes vagy jogi személy az elektronikus azonosító eszközzel személyazonosságát igazolja az igénybe vevő fél számára.

                  Biztonsági szint

                  Szükséges elemek

                  Alacsony

                              1.

                              A személyazonossági adatok kiadása előtt megbízható módon ellenőrzésre kerül az elektronikus azonosító eszköz és annak érvényessége.

                              2.

                              Amennyiben a személyazonossági adatokat a hitelesítési mechanizmus részeként tárolják, ott biztosítva van, hogy ez az információ ne vesszen el és ne legyen veszélyeztetve, ideértve az offline analízist.

                              3.

                              A hitelesítési mechanizmus biztonsági ellenőrzéseket végez az elektronikus azonosító eszközök ellenőrzéséhez azért, hogy ily módon minimálisra csökkentse annak valószínűségét, hogy olyan módszerekkel, mint a találgatás, a lehallgatás, vagy a kommunikáció visszajátszása, illetve manipulálása egy közepes-alapszintű támadási potenciállal rendelkező támadó meghiúsítja a hitelesítési mechanizmust.

                  Jelentős

                  Az alacsony szint, továbbá:

                              1.

                              A személyazonossági adatok kiadása előtt megbízható módon, dinamikus hitelesítés révén ellenőrzésre kerül az elektronikus azonosító eszköz és annak érvényessége.

                              2.

                              A hitelesítési mechanizmus biztonsági ellenőrzéseket végez az elektronikus azonosító eszközök ellenőrzéséhez azért, hogy ily módon minimálisra csökkentse annak valószínűségét, hogy olyan módszerekkel, mint a találgatás, a lehallgatás, vagy a kommunikáció visszajátszása, illetve manipulálása egy mérsékelt támadási potenciálú támadó meghiúsítja a hitelesítési mechanizmust.

                  Magas

                  A jelentős szint, valamint:
                  A hitelesítési mechanizmus biztonsági ellenőrzéseket végez az elektronikus azonosító eszközök ellenőrzéséhez azért, hogy ily módon minimálisra csökkentse annak valószínűségét, hogy olyan módszerekkel, mint a találgatás, a lehallgatás, vagy a kommunikáció visszajátszása, illetve manipulálása egy magas támadási potenciálú támadó meghiúsítja a hitelesítési mechanizmust.

            2.4.   Irányítás és szervezés

      A határokon átnyúló elektronikus azonosításhoz kapcsolódó szolgáltatásokat nyújtó összes résztvevőnek („szolgáltató”) dokumentált információbiztonság-irányítási gyakorlatokat, politikákat, kockázatkezelési módszereket és egyéb elismert ellenőrzéseket kell alkalmaznia, hogy biztosítékkal szolgáljanak az adott tagállamban az elektronikus azonosítási rendszerekért felelős megfelelő irányító szervek számára arról, hogy hatékony gyakorlatokat alkalmaznak. A 2.4. pontban úgy kell értelmezni, hogy az összes követelménynek/elemnek arányban kell állnia az adott szinthez tartozó kockázatokkal.
      2.4.1.   Általános rendelkezések

                  Biztonsági szint

                  Szükséges elemek

                  Alacsony

                              1.

                              Az e rendelet hatálya alá tartozó bármilyen operatív szolgáltatást nyújtó szolgáltatók közigazgatási hatóságok vagy valamely tagállam nemzeti törvényei által ilyenként elismert jogi személyek, amelyek kialakított szervezettel rendelkeznek, és a szolgáltatások nyújtása szempontjából releváns valamennyi részük teljes mértékben működőképes.

                              2.

                              A szolgáltatók a szolgáltatás működtetésével és nyújtásával kapcsolatban rájuk vonatkozó összes törvényi követelménynek megfelelnek, ideértve a kért információk típusára, a személyazonosság igazolásának módjára, valamint arra vonatkozó követelményeket, hogy milyen információk őrizhetők meg és mennyi ideig.

                              3.

                              A szolgáltatók bizonyítani tudják, hogy képesek vállalni a károkozási felelősség kockázatát, továbbá elegendő anyagi eszközzel rendelkeznek a folyamatos működéshez és a szolgáltatások nyújtásához.

                              4.

                              A szolgáltatók felelősséggel tartoznak a más szervezethez kiszervezett valamennyi kötelezettség teljesítéséért, valamint a rendszer előírásainak oly módon történő betartásáért, mintha maguk végezték volna el a feladatokat.

                              5.

                              A nem a nemzeti törvények alapján létrehozott elektronikus azonosítási rendszerek esetében hatékony lezárási terv szükséges. Ennek a tervnek tartalmaznia kell a szolgáltatás rendezett befejezését vagy más szolgáltató általi folytatását, az illetékes hatóságok és a végfelhasználók tájékoztatásának módját, valamint azt, hogy a rendszer előírásaival összhangban hogyan kell az eltárolt adatokat megvédeni, megőrizni vagy megsemmisíteni.

                  Jelentős

                  Ugyanaz, mint az alacsony szintnél.

                  Magas

                  Ugyanaz, mint az alacsony szintnél.

            2.4.2.   Értesítések közzététele és felhasználói tájékoztatás

                  Biztonsági szint

                  Szükséges elemek

                  Alacsony

                              1.

                              A szolgáltatás meghatározásának közzététele, amelyben szerepel az összes alkalmazandó feltétel és díj, a használatra vonatkozó összes korlátozást is ideértve. A szolgáltatás meghatározásának tartalmaznia kell az adatvédelmi szabályokat is.

                              2.

                              Megfelelő szabályokat és eljárásokat kell bevezetni annak érdekében, hogy a szolgáltatás felhasználói kellő időben és megbízható módon értesüljenek magának a szolgáltatásnak a meghatározását vagy az alkalmazandó feltételeket és az adott szolgáltatásra vonatkozó adatvédelmi szabályokat érintő bármely változásról.

                              3.

                              Megfelelő szabályokat és eljárásokat kell bevezetni, amelyek alapján teljes körű és pontos válaszok adhatók a tájékoztatáskérésekre.

                  Jelentős

                  Ugyanaz, mint az alacsony szintnél.

                  Magas

                  Ugyanaz, mint az alacsony szintnél.

            2.4.3.   Információbiztonsági irányítás

                  Biztonsági szint

                  Szükséges elemek

                  Alacsony

                  Az információbiztonsági kockázatok kezelésére és ellenőrzésére hatékony információbiztonsági irányítórendszer áll rendelkezésre.

                  Jelentős

                  Az alacsony szint, továbbá:
                  Az információbiztonsági irányítórendszer az információbiztonsági kockázatok kezelése és ellenőrzése során bevált normákhoz vagy elvekhez igazodik.

                  Magas

                  Ugyanaz, mint a jelentős szintnél.

            2.4.4.   Nyilvántartás

                  Biztonsági szint

                  Szükséges elemek

                  Alacsony

                              1.

                              A vonatkozó információk rögzítése és tárolása hatékony nyilvántartás-kezelő rendszer alkalmazásával, az adatvédelemmel és az adatmegőrzéssel kapcsolatos alkalmazandó jogszabályokat és helyes gyakorlatot is figyelembe véve.

                              2.

                              Az eltárolt adatok megőrzése, ameddig a nemzeti törvények vagy más nemzeti adminisztratív rendelkezések megengedik, és védelme, ameddig azok a biztonság megsértéseinek auditálása vagy vizsgálata, továbbá megőrzés céljára szükségesek, amelyet követően az eltárolt adatokat biztonságosan meg kell semmisíteni.

                  Jelentős

                  Ugyanaz, mint az alacsony szintnél.

                  Magas

                  Ugyanaz, mint az alacsony szintnél.

            2.4.5.   Létesítmények és személyzet

      Az alábbi táblázat az esetleges olyan alvállalkozók létesítményeire és személyzetére vonatkozó követelményeket ismerteti, akik e rendelet hatálya alá tartozó feladatokat végeznek. Az egyes követelmények betartásának arányosnak kell lennie a nyújtott biztonsági szinthez kapcsolódó kockázatok szintjével.

                  Biztonsági szint

                  Szükséges elemek

                  Alacsony

                              1.

                              Olyan eljárások megléte, amelyek biztosítják, hogy a személyzet és az alvállalkozók az általuk elvégzendő feladatokhoz szükséges képességek tekintetében kellő képzettséggel, szakképzettséggel és tapasztalattal rendelkeznek.

                              2.

                              Elegendő személyzet és alvállalkozó megléte a szolgáltatásnak a saját előírásai és eljárásai szerinti működtetéséhez és erőforrásokkal való ellátásához.

                              3.

                              A szolgáltatás nyújtásához használt létesítményeket folyamatosan felügyelik és védik a környezeti események, illetéktelen hozzáférés és más tényezők okozta károk ellen, amelyek befolyással lehetnek a szolgáltatás biztonságára.

                              4.

                              A szolgáltatás nyújtásához használt létesítmények biztosítják, hogy kizárólag a személyzet vagy az alvállalkozók juthassanak be a személyes, kriptográfiás vagy egyéb bizalmas információkat tároló vagy feldolgozó területekre.

                  Jelentős

                  Ugyanaz, mint az alacsony szintnél.

                  Magas

                  Ugyanaz, mint az alacsony szintnél.

            2.4.6.   Technikai ellenőrzések

                  Biztonsági szint

                  Szükséges elemek

                  Alacsony

                              1.

                              Arányos technikai ellenőrzések megléte a szolgáltatások biztonságát, valamint a feldolgozott információk bizalmas jellegét, sértetlenségét és rendelkezésre állását veszélyeztető kockázatok kezelésére.

                              2.

                              A személyes vagy érzékeny információk cseréjéhez használt elektronikus kommunikációs csatornák védve vannak a lehallgatás, manipuláció és visszajátszás ellen.

                              3.

                              Az érzékeny kriptográfiai anyagokhoz való hozzáférés, amennyiben elektronikus azonosító eszközök kibocsátásához és hitelesítéshez használják, kizárólag a szigorúan hozzáférést igénylő szerepekre és alkalmazásokra korlátozódik. Biztosítani kell, hogy az ilyen anyagokat ne tárolják hosszabb ideig egyszerű szöveg formájában.

                              4.

                              Vannak olyan eljárások, amelyek biztosítják, hogy az idő előrehaladtával ne csökkenjen a biztonság mértéke, és hogy megfelelő megoldások álljanak rendelkezésre a kockázati szintek változásaira, a biztonsági eseményekre és a biztonság megsértéseire vonatkozóan.

                              5.

                              A személyes, kriptográfiás vagy egyéb bizalmas információkat tartalmazó összes adathordozót biztonságos módon tárolják, szállítják és ártalmatlanítják.

                  Jelentős

                  Ugyanaz, mint az alacsony szintnél, valamint:
                  Bizalmas kriptográfiai anyagok, amennyiben azokat elektronikus azonosító eszközök kibocsátásához és hitelesítéshez használják, a manipuláció ellen védettek.

                  Magas

                  Ugyanaz, mint a jelentős szintnél.

            2.4.7.   Megfelelőség és audit

                  Biztonsági szint

                  Szükséges elemek

                  Alacsony

                  Olyan rendszeres belső auditok elvégzése, amelyek a szolgáltatás nyújtásával kapcsolatos összes részre kiterjednek és biztosítják a vonatkozó előírások betartását.

                  Jelentős

                  Olyan rendszeres független belső vagy külső auditok elvégzése, amelyek a szolgáltatás nyújtásával kapcsolatos összes részre kiterjednek és biztosítják a vonatkozó előírások betartását.

                  Magas

                              1.

                              Olyan rendszeres független külső auditok elvégzése, amelyek a szolgáltatás nyújtásával kapcsolatos összes részre kiterjednek és biztosítják a vonatkozó előírások betartását.

                              2.

                              Amennyiben egy rendszert közvetlenül egy kormányzati szerv irányít, akkor a rendszer auditálása a nemzeti jogszabályokkal összhangban történik.

         (1)  Az Európai Parlament és a Tanács 2008. július 9-i 765/2008/EK rendelete a termékek forgalmazása tekintetében az akkreditálás és piacfelügyelet előírásainak megállapításáról és a 339/93/EGK rendelet hatályon kívül helyezéséről (HL L 218., 2008.8.13., 30. o.).


title: A Bizottság 17/2013/EU végrehajtási rendelete ( 2013. január 14. ) a Trichoderma atroviride I-1237. törzs hatóanyagnak a növényvédő szerek forgalomba hozataláról szóló 1107/2009/EK európai parlamenti és tanácsi rendelet szerinti jóváhagyásáról, továbbá az 540/2011/EU végrehajtási rendelet mellékletének módosításáról  EGT-vonatkozású szöveg

text:
               15.1.2013

               HU

               Az Európai Unió Hivatalos Lapja

               L 9/5

         A BIZOTTSÁG 17/2013/EU VÉGREHAJTÁSI RENDELETE
   (2013. január 14.)
   a Trichoderma atroviride I-1237. törzs hatóanyagnak a növényvédő szerek forgalomba hozataláról szóló 1107/2009/EK európai parlamenti és tanácsi rendelet szerinti jóváhagyásáról, továbbá az 540/2011/EU végrehajtási rendelet mellékletének módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a növényvédő szerek forgalomba hozataláról, valamint a 79/117/EGK és a 91/414/EGK tanácsi irányelvek hatályon kívül helyezéséről szóló, 2009. október 21-i 1107/2009/EK európai parlamenti és tanácsi rendeletre (1) és különösen annak 13. cikke (2) bekezdésére és 78. cikke (2) bekezdésére,
   mivel:

               (1)

               Az 1107/2009/EK rendelet 80. cikke (1) bekezdésének a) pontja szerint a 91/414/EGK irányelvet (2) a jóváhagyás menetére és feltételrendszerére vonatkozóan továbbra is alkalmazni kell azon hatóanyagok esetében, amelyekről az említett irányelv 6. cikkének (3) bekezdésében foglaltak szerint 2011. június 14. előtt határozatot fogadtak el. A Trichoderma atroviride I-1237. törzs esetében az 1107/2009/EK rendelet 80. cikke (1) bekezdésének a) pontjában foglalt feltételek a 2008/565/EK bizottsági határozattal (3) teljesülnek.

               (2)

               A 91/414/EGK irányelv 6. cikkének (2) bekezdésével összhangban 2007. augusztus 28-án Franciaországhoz kérelem érkezett az Agrauxine SA-tól a Trichoderma atroviride I-1237. törzs hatóanyagnak a 91/414/EGK irányelv I. mellékletébe történő felvételére vonatkozóan. A 2008/565/EK határozat megerősítette, hogy a dosszié „teljes”, azaz elvben megfelel a 91/414/EGK irányelv II. és III. mellékletében foglalt adat- és információszolgáltatási követelményeknek.

               (3)

               A kérelmező által javasolt felhasználási célok tekintetében e hatóanyagnak az emberek és az állatok egészségére, illetve a környezetre gyakorolt hatását a 91/414/EGK irányelv 6. cikke (2) és (4) bekezdésének rendelkezései szerint megvizsgálták. A kijelölt referens tagállam 2011. április 19-én a Bizottság elé terjesztette az értékelő jelentés tervezetét.

               (4)

               Az értékelő jelentés tervezetét a tagállamok és az Európai Élelmiszerbiztonsági Hatóság (a továbbiakban: Hatóság) vizsgálatnak vetették alá. A Hatóság 2012. május 15-én ismertette a Bizottsággal a Trichoderma atroviride I-1237. törzs hatóanyagú növényvédő szerek kockázatértékelésének szakmai vizsgálata alapján levont következtetéseit (4). Az értékelő jelentés tervezetét és a Hatóság következtetését a Bizottság a tagállamokkal közösen az Élelmiszerlánc- és Állategészségügyi Állandó Bizottság keretében megvizsgálta, majd a Trichoderma atroviride I-1237. törzsről szóló bizottsági felülvizsgálati jelentésként 2012. november 20-án véglegesítette.

               (5)

               A különböző vizsgálatok azt mutatták, hogy a Trichoderma atroviride I-1237. törzset tartalmazó növényvédő szerek várhatóan általában megfelelnek a 91/414/EGK irányelv 5. cikke (1) bekezdésének a) és b) pontjában, valamint 5. cikke (3) bekezdésében megállapított követelményeknek, különösen a Bizottság felülvizsgálati jelentésében megvizsgált és részletezett alkalmazások tekintetében. Ezért a Trichoderma atroviride I-1237. törzs jóváhagyása indokolt.

               (6)

               A jóváhagyás előtt megfelelő időt kell biztosítani arra, hogy a tagállamok és az érdekelt felek felkészülhessenek a hatóanyag jóváhagyásából fakadó új követelmények teljesítésére.

               (7)

               Az 1107/2009/EK rendeletben előírt, a jóváhagyásból fakadó kötelezettségek sérelme nélkül, figyelemmel a 91/414/EGK irányelv hatályon kívül helyezése és az 1107/2009/EK rendelet hatálybalépése következtében előállott különleges helyzetre, az alábbiakat azonban be kell tartani: a jóváhagyást követően hat hónapot kell biztosítani a tagállamoknak a Trichoderma atroviride I-1237. törzset tartalmazó növényvédő szerekre vonatkozó engedélyek felülvizsgálatára. Az engedélyeket a tagállamok szükség szerint módosítják, újakkal helyettesítik, vagy visszavonják. Az előbbi határidőtől eltérve hosszabb időt kell biztosítani a III. melléklet szerinti, az egyes növényvédő szerek összes felhasználási céljára vonatkozó aktualizált teljes dossziénak a 91/414/EGK irányelvben meghatározott egységes elvek szerinti benyújtására, valamint az értékelésére.

               (8)

               A növényvédő szerek forgalomba hozataláról szóló 91/414/EGK tanácsi irányelv 8. cikkének (2) bekezdésében említett munkaprogram első szakaszának végrehajtására vonatkozó részletes szabályok megállapításáról szóló, 1992. december 11-i 3600/92/EGK bizottsági rendelet (5) keretében értékelt hatóanyagoknak a 91/414/EGK irányelv I. mellékletébe történő felvételével kapcsolatos tapasztalatok szerint nehézségek támadhatnak annak értelmezésében, hogy a már kiadott engedélyek jogosultjainak milyen kötelességei vannak az adatokhoz való hozzáférést illetően. A további nehézségek elkerülése végett ezért szükségesnek tűnik pontosítani a tagállamok kötelességeit, különösen azt, hogy ellenőrizniük kell, hogy az engedély jogosultja bizonyítottan hozzáfér-e az említett irányelv II. mellékletében leírt követelményeknek megfelelő dossziéhoz. E pontosítás azonban az említett irányelv I. mellékletét azóta módosító irányelvekhez, illetve a hatóanyagokat jóváhagyó rendeletekhez képest nem ró új kötelezettségeket a tagállamokra vagy az engedélyek jogosultjaira.

               (9)

               Az 1107/2009/EK rendelet 13. cikkének (4) bekezdése szerint az 1107/2009/EK európai parlamenti és tanácsi rendeletnek a jóváhagyott hatóanyagok jegyzéke tekintetében történő végrehajtásáról szóló, 2011. május 25-i 540/2011/EU bizottsági végrehajtási rendelet (6) mellékletét ennek megfelelően módosítani kell.

               (10)

               Az e rendeletben előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,

         ELFOGADTA EZT A RENDELETET:
   1. cikk
   Hatóanyag jóváhagyása
   Az I. mellékletben meghatározott Trichoderma atroviride I-1237. törzs hatóanyag az ugyanazon mellékletben foglalt feltételekkel jóváhagyásra kerül.
   2. cikk
   Növényvédő szerek újraértékelése
   (1)   A Trichoderma atroviride I-1237. törzset hatóanyagként tartalmazó növényvédő szerekre kiadott engedélyeknek az 1107/2009/EK rendelettel összhangban történő szükséges módosítását, illetve visszavonását a tagállamok 2013. november 30-ig elvégzik.
   Az említett időpontig különösen azt kell ellenőrizniük, hogy teljesülnek-e az e rendelet I. mellékletében meghatározott feltételek, az egyedi rendelkezéseket tartalmazó oszlopban foglaltak kivételével, és az engedély jogosultja rendelkezik-e a 91/414/EGK irányelv 13. cikkének (1)–(4) bekezdésében, valamint az 1107/2009/EK rendelet 62. cikkében meghatározottakkal összhangban a 91/414/EK irányelv II. mellékletében foglalt követelményeknek megfelelő dossziéval, illetve ilyen dossziéhoz való hozzáféréssel.
   (2)   Az (1) bekezdéstől eltérően az olyan engedélyezett növényvédő szerek esetében, amelyek a Trichoderma atroviride I-1237. törzset tartalmazzák egyedüli hatóanyagként vagy több olyan hatóanyag egyikeként, amelyek mindegyike legkésőbb 2013. május 31-ig felkerült az 540/2011/EU végrehajtási rendelet mellékletében lévő jegyzékre, a tagállamok az 1107/2009/EK rendelet 29. cikkének (6) bekezdésében hivatkozott egységes elvek szerint, a 91/414/EGK irányelv III. mellékletében foglalt követelményeknek megfelelő dosszié alapján és az e rendelet I. mellékletében az egyedi rendelkezéseket tartalmazó oszlopban foglaltak figyelembevételével újból elvégzik a szer értékelését. Az említett értékelés alapján a tagállamok meghatározzák, hogy a szer megfelel-e az 1107/2009/EK rendelet 29. cikkének (1) bekezdésében meghatározott feltételeknek.
   Ezt követően a tagállamok:

               a)

               a Trichoderma atroviride I-1237. törzset egyedüli hatóanyagként tartalmazó termék esetében legkésőbb 2014. november 30-ig szükség szerint módosítják vagy visszavonják az engedélyt; vagy

               b)

               a Trichoderma atroviride I-1237. törzset több hatóanyag egyikeként tartalmazó szer esetében 2014. november 30-ig, vagy ha a többi hatóanyagnak a 91/414/EGK irányelv I. mellékletébe történő felvételéről rendelkező adott jogszabályban az ilyen módosításra vagy visszavonásra későbbi időpont van megszabva, akkor az ott megjelölt határidőig szükség szerint módosítják vagy visszavonják az engedélyt.

         3. cikk
   Az 540/2011/EU végrehajtási rendelet módosítása
   Az 540/2011/EU végrehajtási rendelet melléklete e rendelet II. mellékletének megfelelően módosul.
   4. cikk
   Hatálybalépés és az alkalmazás kezdetének időpontja
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   Ezt a rendeletet 2013. június 1-jétől kell alkalmazni.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2013. január 14-én.

            a Bizottság részéről

            az elnök

         José Manuel BARROSO

      (1)  HL L 309., 2009.11.24., 1. o.

      (2)  HL L 230., 1991.8.19., 1. o.

      (3)  HL L 181., 2008.7.10., 49. o.

      (4)  EFSA Journal 2012; 10(6): 2706. Online elérhető a következő oldalon: www.efsa.europa.eu

      (5)  HL L 366., 1992.12.15., 10. o.

      (6)  HL L 153., 2011.6.11., 1. o.

      I. MELLÉKLET

                  Közhasználatú név, azonosító számok

                  IUPAC-név

                  Tisztaság (1)

                  Jóváhagyás dátuma

                  Jóváhagyás lejárta

                  Egyedi rendelkezések

                     Trichoderma atroviride I-1237. törzs
                  CNCM-szám: I-1237

                  Tárgytalan

                      cfu/g (
                      spóra/g)

                  2013. június 1.

                  2023. május 31.

                  Az 1107/2009/EK rendelet 29. cikkének (6) bekezdésében említett egységes elvek érvényesítése érdekében figyelembe kell venni az Élelmiszerlánc- és Állategészségügyi Állandó Bizottságban 2012. november 20-án véglegesített, a Trichoderma atroviride I-1237. törzsről szóló felülvizsgálati jelentésben és különösen annak I. és II. függelékében található megállapításokat.
                  Az átfogó értékelésben a tagállamoknak fokozott figyelmet kell fordítaniuk a szert kezelők és más dolgozók védelmére, tekintettel arra, hogy a Trichoderma atroviride I-1237. törzset potenciális szenzibilizálónak kell tekinteni.
                  Az alkalmazás feltételei között szükség esetén kockázatcsökkentő intézkedéseknek is szerepelniük kell.

         (1)  A hatóanyag pontos azonosítása és részletes specifikációja a vizsgálati jelentésben található.

      II. MELLÉKLET
      Az 540/2011/EU végrehajtási rendelet mellékletének B. része a következő bejegyzéssel egészül ki:

                     Sorszám

                     Közhasználatú név, azonosító számok

                     IUPAC-név

                     Tisztaság (1)

                     Jóváhagyás dátuma

                     Jóváhagyás lejárta

                     Egyedi rendelkezések

                     „32.

                        Trichoderma atroviride I-1237. törzs
                     CNCM-szám: I-1237

                     Tárgytalan

                         cfu/g (
                         spóra/g)

                     2013. június 1.

                     2023. május 31.

                     Az 1107/2009/EK rendelet 29. cikkének (6) bekezdésében említett egységes elvek érvényesítése érdekében figyelembe kell venni az Élelmiszerlánc- és Állategészségügyi Állandó Bizottságban 2012. november 20-án véglegesített, a Trichoderma atroviride I-1237. törzsről szóló felülvizsgálati jelentésben és különösen annak I. és II. függelékében található megállapításokat.
                     Az átfogó értékelésben a tagállamoknak fokozott figyelmet kell fordítaniuk a szert kezelők és más dolgozók védelmére, tekintettel arra, hogy a Trichoderma atroviride I-1237. törzset potenciális szenzibilizálónak kell tekinteni.
                     Az alkalmazás feltételei között szükség esetén kockázatcsökkentő intézkedéseknek is szerepelniük kell.”

         (1)  A hatóanyag pontos azonosítása és részletes specifikációja a felülvizsgálati jelentésben található.


title: A Bizottság 1022/2011/EU végrehajtási rendelete ( 2011. október 14. ) a ciklanilid hatóanyag jóváhagyása megújításának a növényvédő szerek forgalomba hozataláról szóló 1107/2009/EK európai parlamenti és tanácsi rendelet szerinti megtagadásáról és az 540/2011/EU bizottsági végrehajtási rendelet módosításáról EGT-vonatkozású szöveg

text:
               15.10.2011

               HU

               Az Európai Unió Hivatalos Lapja

               L 270/20

         A BIZOTTSÁG 1022/2011/EU VÉGREHAJTÁSI RENDELETE
   (2011. október 14.)
   a ciklanilid hatóanyag jóváhagyása megújításának a növényvédő szerek forgalomba hozataláról szóló 1107/2009/EK európai parlamenti és tanácsi rendelet szerinti megtagadásáról és az 540/2011/EU bizottsági végrehajtási rendelet módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a növényvédő szerek forgalomba hozataláról, valamint a 79/117/EGK és a 91/414/EGK tanácsi irányelvek hatályon kívül helyezéséről szóló, 2009. október 21-i 1107/2009/EK európai parlamenti és tanácsi rendeletre (1) és különösen annak 20. cikkére és 78. cikke (2) bekezdésére,
   mivel:

               (1)

               A ciklanilid hatóanyagot 2011. október 31-ig tartó időszakra felvették a növényvédő szerek forgalomba hozataláról szóló, 1991. július 15-i 91/414/EGK tanácsi irányelv (2) I. mellékletébe.

               (2)

               Annak érdekében, hogy a kérelmezők számára lehetővé tegyék kérelmeik elkészítését, a Bizottság számára pedig a kérelmek elbírálását és az ezzel kapcsolatos döntéshozatalt, a bejegyzést a 91/414/EGK tanácsi irányelvnek az I. melléklet egyes hatóanyagokkal kapcsolatos bejegyzéseire vonatkozó érvényességi idők lejárta tekintetében történő módosításáról szóló, 2010. november 10-i 2010/77/EU bizottsági irányelvvel (3)2015. december 31-ig meghosszabbították.

               (3)

               Az 1107/2009/EK rendelet 78. cikkének (3) bekezdése szerint a hatóanyagot felvették az 1107/2009/EK európai parlamenti és tanácsi rendeletnek a jóváhagyott hatóanyagok jegyzéke tekintetében történő végrehajtásáról szóló, 2011. május 25-i 540/2011/EU bizottsági végrehajtási rendelet (4) mellékletének A. részébe, és az 1107/2009/EK rendelet értelmében jóváhagyták.

               (4)

               A Bizottsághoz azonban semmilyen, az érintett hatóanyaggal kapcsolatos kérelem nem érkezett, a hatóanyagok második csoportját illetően a 91/414/EGK tanácsi irányelv I. mellékletébe történő felvétel megújítási eljárásának meghatározásáról és ezen anyagok jegyzékének létrehozásáról szóló, 2010. december 7-i 1141/2010/EU bizottsági rendelet (5) 4. cikke (1) bekezdésében foglaltak szerint a kérelmek beadására vonatkozó határidő azonban lejárt.

               (5)

               Az említett hatóanyag jóváhagyása ezért nem újítható meg, és az 540/2011/EU végrehajtási rendelet mellékletének A. részéből törölni kell, mivel jóváhagyásának határideje lejárt és ezt a 2010/77/EK irányelvvel nem hosszabbították meg.

               (6)

               A tagállamok számára biztosítani kell a ciklanilidet tartalmazó növényvédő szerekre vonatkozó engedélyek visszavonására szükséges időt.

               (7)

               E rendelet nem sérti a kérelmezők azon jogát, hogy az 1107/2009/EK rendelet 7. cikke szerint kérelmet nyújtsanak be e hatóanyagra vonatkozóan.

               (8)

               Az e rendeletben előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,

         ELFOGADTA EZT A RENDELETET:
   1. cikk
   A jóváhagyás meghosszabbításának megtagadása
   A ciklanilid hatóanyag jóváhagyásának megújítása nem történt meg.
   2. cikk
   Átmeneti intézkedések
   A tagállamok biztosítják az ciklanilidet tartalmazó növényvédő szerek engedélyeinek 2012. április 30-ig történő visszavonását.
   3. cikk
   Türelmi idő
   A ciklanilidet tartalmazó növényvédő szerek eladására és értékesítése tekintetében a tagállamok által biztosított türelmi időnek legkésőbb 2013. október 31-én véget kell érnie, a meglévő készletek ártalmatlanítása, tárolása és felhasználása tekintetében pedig legkésőbb 2013. október 31-ig.
   4. cikk
   Az 540/2011/EU végrehajtási rendelet módosításai
   Az 540/2011/EU végrehajtási rendelet mellékletének A. része az e rendelet mellékletének megfelelően módosul.
   5. cikk
   Hatálybalépés
   Ez a rendelet az Európai Unió Hivatalos Lapjában való kihirdetését követő napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2011. október 14-én.

            a Bizottság részéről

            az elnök

         José Manuel BARROSO

      (1)  HL L 309., 2009.11.24., 1. o.

      (2)  HL L 230., 1991.8.19., 1. o.

      (3)  HL L 293., 2010.11.11., 48. o.

      (4)  HL L 153., 2011.6.11., 1. o.

      (5)  HL L 322., 2010.12.8., 10. o.

      MELLÉKLET
      Az 540/2011/EU végrehajtási rendelet mellékletének B. része 21. sora helyébe a következő szöveg lép:

                     Sorszám

                     Közhasználatú név, azonosító szám

                     IUPAC-név

                     Tisztaság (1)

                     Jóváhagyás dátuma

                     Jóváhagyás lejárta

                     Egyedi rendelkezések

                     „21

                     Ciklanilid
                     CAS-szám: 113136-77-9
                     CIPAC-szám: 586

                     Nincs adat

                     960 g/kg

                     2001. november 1.

                     2011. október 31.

                     Kizárólag növényfejlődés-szabályozó szerként engedélyezhető.
                     A gyártott hatóanyagban a 2,4-diklór-anilin (2,4-DCA) szennyeződés koncentrációja legfeljebb 1 g/kg lehet.
                     A Növényegészségügyi Állandó Bizottság a vizsgálati jelentést véglegesítette: 2001. június 29.”

         (1)  A hatóanyagok pontos azonosítása és részletes specifikációja a vonatkozó vizsgálati jelentésekben található.


title: A Bizottság 918/2014/EU végrehajtási rendelete ( 2014. augusztus 22. ) az 540/2011/EU végrehajtási rendeletnek az egyenes láncú lepkeferomonok hatóanyag jóváhagyási feltételei tekintetében történő módosításáról  EGT-vonatkozású szöveg

text:
               23.8.2014

               HU

               Az Európai Unió Hivatalos Lapja

               L 251/24

         A BIZOTTSÁG 918/2014/EU VÉGREHAJTÁSI RENDELETE
   (2014. augusztus 22.)
   az 540/2011/EU végrehajtási rendeletnek az egyenes láncú lepkeferomonok hatóanyag jóváhagyási feltételei tekintetében történő módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a növényvédő szerek forgalomba hozataláról, valamint a 79/117/EGK és a 91/414/EGK tanácsi irányelvek hatályon kívül helyezéséről szóló, 2009. október 21-i 1107/2009/EK európai parlamenti és tanácsi rendeletre (1) és különösen annak 13. cikke (2) bekezdésének c) pontjára,
   mivel:

               (1)

               Az egyenes láncú lepkeferomonok hatóanyagot a 2229/2004/EK bizottsági rendelet (2) 24b. cikkében előírt eljárás szerint a 2008/127/EK bizottsági irányelvvel (3) felvették a 91/414/EGK tanácsi irányelv (4) I. mellékletébe. Mióta a 91/414/EGK irányelvet felváltotta az 1107/2009/EK rendelet, ez az anyag az említett rendelet értelmében jóváhagyott hatóanyagnak tekintendő, és az 540/2011/EU bizottsági végrehajtási rendelet (5) mellékletének A. részében szerepel.

               (2)

               Az Európai Élelmiszerbiztonsági Hatóság (a továbbiakban: Hatóság) 2013. december 13-án a 2229/2004/EK rendelet 25a. cikkének megfelelően benyújtotta a Bizottságnak az egyenes láncú lepkeferomonokra vonatkozó vizsgálati jelentéstervezetről kialakított véleményét (6). A Hatóság az egyenes láncú lepkeferomonokra vonatkozó véleményét a bejelentőhöz is eljuttatta. A Bizottság felkérte a bejelentőt, hogy nyújtsa be az egyenes láncú lepkeferomonokra vonatkozó vizsgálati jelentéstervezettel kapcsolatos észrevételeit. A vizsgálati jelentés tervezetét és a Hatóság véleményét a tagállamok és a Bizottság az Élelmiszerlánc- és Állategészségügyi Állandó Bizottság keretében közösen megvizsgálták, majd a Növények, Állatok, Élelmiszerek és Takarmányok Állandó Bizottságában az egyenes láncú lepkeferomonokról szóló bizottsági vizsgálati jelentés formájában 2014. július 11-én véglegesítették.

               (3)

               Megerősítést nyert, hogy az egyenes láncú lepkeferomonok hatóanyag az 1107/2009/EK rendelet értelmében jóváhagyott hatóanyagnak tekintendő.

               (4)

               Az egyenes láncú lepkeferomonok a Lepidoptera rendbe tartozó rovarok által természetes úton termelt feromoncsoport. Az anyagok közös szerkezeti meghatározással és hatásmechanizmussal rendelkeznek. Az egyenes láncú lepkeferomonok felülvizsgálati jelentése (SANCO/2633/2008) tartalmazza azoknak az egyes vegyületeknek a jegyzékét, amelyek az egyenes láncú lepkeferomonok közös szerkezeti meghatározásával rendelkeznek, és amelyeket engedélyezett növényvédő szerek tartalmaznak. A jegyzéket adott esetben aktualizálni kell.

               (5)

               Az 1107/2009/EK rendelet 6. cikkével összefüggésben értelmezett 13. cikkének (2) bekezdése alapján, valamint a jelenlegi tudományos és műszaki ismeretek fényében az egyenes láncú lepkeferomonok jóváhagyási feltételeit módosítani kell. Különösen további megerősítő információk kérése indokolt.

               (6)

               Az 540/2011/EU végrehajtási rendelet mellékletét ezért ennek megfelelően módosítani kell.

               (7)

               Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,

         ELFOGADTA EZT A RENDELETET:
   1. cikk
   Az 540/2011/EU végrehajtási rendelet módosítása
   Az 540/2011/EU végrehajtási rendelet mellékletének A. része az e rendelet mellékletében foglaltak szerint módosul.
   2. cikk
   Hatálybalépés
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2014. augusztus 22-én.

            a Bizottság részéről

            az elnök

         José Manuel BARROSO

      (1)  HL L 309., 2009.11.24., 1. o.

      (2)  A Bizottság 2004. december 3-i 2229/2004/EK rendelete a 91/414/EGK tanácsi irányelv 8. cikkének (2) bekezdésében említett munkaprogram negyedik szakasza végrehajtásának további részletes szabályairól (HL L 379., 2004.12.24., 13. o.).

      (3)  A Bizottság 2008. december 18-i 2008/127/EK irányelve a 91/414/EGK tanácsi irányelv egyes hatóanyagok felvétele céljából történő módosításáról (HL L 344., 2008.12.20., 89. o.).

      (4)  A Tanács 1991. július 15-i 91/414/EGK irányelve a növényvédő szerek forgalomba hozataláról (HL L 230., 1991.8.19., 1. o.).

      (5)  A Bizottság 2011. május 25-i 540/2011/EU végrehajtási rendelete az 1107/2009/EK európai parlamenti és tanácsi rendeletnek a jóváhagyott hatóanyagok jegyzéke tekintetében történő végrehajtásáról (HL L 153., 2011.6.11., 1. o.).

      (6)  Európai Élelmiszerbiztonsági Hatóság. Conclusion on the peer review of the pesticide risk assessment of the active substance Straight Chain Lepidopteran Pheromones (Az egyenes láncú lepkeferomonoknál felmerülő kockázatok felméréséről szóló szakértői értékelésből levont következtetések). EFSA Journal 2014;12(1):3524. 537 pp. doi:10.2903/j.efsa.2014.3524. Online elérhető a következő címen: www.efsa.europa.eu/efsajournal

      MELLÉKLET
      Az 540/2011/EU végrehajtási rendelet mellékletének A. részében az egyenes láncú lepkeferomonok hatóanyagra vonatkozó 255. sor helyébe a következő szöveg lép:

                     Sorszám

                     Közhasználatú név, azonosító szám

                     IUPAC-név

                     Tisztaság

                     Jóváhagyás dátuma

                     Jóváhagyás lejárta

                     Egyedi rendelkezések

                     „255

                     Egyenes láncú lepkeferomonok

                     (SANCO/2633/2008) vizsgálati jelentés

                     (SANCO/2633/2008) vizsgálati jelentés

                     2009. szeptember 1.

                     2019. augusztus 31.

                     A. rész
                     Kizárólag csalogatószerként engedélyezhető.
                     B. RÉSZ
                     Az 1107/2009/EK rendelet 29. cikkének (6) bekezdésében említett egységes elvek érvényesítése érdekében figyelembe kell venni a Növények, Állatok, Élelmiszerek és Takarmányok Állandó Bizottságában véglegesített, az egyenes láncú lepkeferomonokról (SANCO/2633/2008) szóló vizsgálati jelentésben és különösen annak I. és II. függelékében található következtetéseket.
                     A használati feltételek között adott esetben szerepelniük kell kockázatcsökkentő intézkedéseknek.
                     A bejelentőnek megerősítő információkat kell benyújtania az alábbiakról:

                                 1.

                                 az aldehidek csoportjába tartozó vegyületek genotoxikus profilja;

                                 2.

                                 az egyenes láncú lepkeferomonok növényvédő szerként történő alkalmazásának különböző módjaiból fakadó, az embereket és a környezetet érintő expozíció, összehasonlítva e feromonok természetes háttér-koncentrációjával.

                           A kérelmezőnek az 1. pontban előírt információkat 2015. december 31-ig, a 2. pontban előírtakat pedig 2016. december 31-ig be kell nyújtania a Bizottsághoz, a tagállamokhoz és a Hatósághoz.”